
Bokmål

I artikkelen «Visual Pleasure and Narrative Cinema» skriver Laura Mulvey dette:

«In a world ordered by sexual imbalance, pleasure in looking has been split between active/male and passive/female. The determining male gaze projects its phantasy on to the female figure which is styled accordingly. In their traditional exhibitionist role women are simultaneously looked at and displayed, with their appearance coded for strong visual and erotic impact (…)” (Mulvey, 1999, s. 837)

Med utgangspunkt i dette sitatet, forklar hvordan Mulvey knytter «the male gaze» til en psykoanalytisk inspirert tenkning om film, og til feministisk samfunnskritikk. Gjør rede for noen sentrale momenter i den akademiske resepsjonen av Mulveys artikkel, og drøft i hvor stor grad artikkelen kan være relevant for representasjonen av kvinner i dagens medier. 


Nynorsk

I artikkelen «Visual Pleasure and Narrative Cinema» skriv Laura Mulvey dette:

«In a world ordered by sexual imbalance, pleasure in looking has been split between active/male and passive/female. The determining male gaze projects its phantasy on to the female figure which is styled accordingly. In their traditional exhibitionist role women are simultaneously looked at and displayed, with their appearance coded for strong visual and erotic impact (…)” (Mulvey, 1999, s. 837)

Med utgangspunkt i dette sitatet, forklar korleis Mulvey knyter «the male gaze» til ei psykoanalytisk inspirert tenking om film, og til feministisk samfunnskritikk. Gjer reie for nokre sentrale moment i den akademiske resepsjonen av artikkelen til Mulvey, og drøft i kor stor grad artikkelen kan vere relevant for representasjonen av kvinner i media i dag. 


Karakterveiledning

Innholdsmessig er dette emnet konsentrert om «kanoniske» primærtekster og sekundærtekster som forklarer/diskuterer dem. Pedagogisk har vekten ligget på strategier for å lese og forstå komplekse og krevende tekster. Derfor tar oppgaven utgangspunkt i et konkret sitat, og legger opp til at dette sitatet utlegges ganske konkret og inngående. Redegjørelsesspørsmålet krever at kandidaten kan trekke inn de relevante sekundærtekstene, som er Yosefa Loshitzkys artikkel i antologien Canonic Texts, samt kapittel 5 og 8 i Storey, Cultural Theory and Popular Culture. I seminarene har også spørsmålet om kanoniske teksters fortsatte relevans blitt trukket inn, og derfor bes kandidaten om å reflektere over det til slutt. Sitatet er valgt ut med tanke på at fokus på besvarelsen skal ligge mer på «male gaze» som et fenomen som knytter sammen samfunn, film og kjønn enn på den psykoanalytiske teoriens mer innfløkte begrepskonstruksjoner og diskutable syn på menneskers tidlige utvikling. 

For å ligge i A/B-sjiktet bør kandidaten vise en solid og nyansert kunnskap om psykoanalytisk teori og anvendelse av den på film. Redegjørelsen for resepsjon bør kunne si noe overordnet om essayets virkningshistorie og om senere vitenskapelig kritikk av Mulvey. Både i redegjørelsen for selve Mulveys essay og i drøftingen av dagsrelevansen bør kandidaten vise evne til nyanser i forståelse, for eksempel når det gjelder forholdet mellom Hollywoodfilm og filmmediet generelt, og spenningen mellom essayets mer programmatiske statements og de mer nyanserte partiene der Mulvey analyserer konkrete filmtekster.

For å få en C bør kandidaten kunne beherske grunntrekkene ved hva Mulvey legger i «male gaze», kunne gi en sammenfattende karakteristikk av psykoanalytisk tilnærming til film, og kunne angi noen relevante momenter om Mulveys feministiske samfunnskritikk. Kandidaten bør kunne gjøre dette med konkret henvisning til sitatet. Sekundærtekstene bør være brukt til å gi en solid forklaring av minst ett moment i resepsjonen av Mulvey, og belegge synet på dagsrelevans med konkret henvisning til hva Mulvey skriver.

For å ikke stryke, må kandidaten vise at hen har forstått hva «the male gaze» er og kunne knytte det til grunntrekk ved psykoanalytisk teori. Kandidaten må ha noe substansielt å melde enten om resepsjonen eller dagsrelevansen. 

